Μιχαήλ Σάπκας

Ο Μιχαήλ Σάπκας (1873–1956) ήταν Έλληνας πολιτικός.

 Βιογραφικά στοιχεία 

Γεννήθηκε στο Μεγάροβο και μεγάλωσε στη Λάρισα. Σπούδασε ιατρική στο Πανεπιστήμιο Αθηνών.Θεσσαλικά χρονικά, Ιστορική και Λαογραφική Εταιρεία Θεσσαλών, Αθήνα 1935, σελ. 288γ Υπήρξε ιδρυτής του Μακεδονικού Συλλόγου Λάρισας καθώς και οργανωτής σώματος Μακεδονομάχων.

Στις δημοτικές εκλογές του 1907 εξελέγη δημοτικός σύμβουλος με τον συνδυασμό του δημάρχου Αχιλλέα Αστεριάδη. Εξελέγη δήμαρχος Λάρισας στις εκλογές του 1914, αναγκάστηκε, όμως, να παραιτηθεί από τη θέση του μετά το ξέσπασμα του κινήματος της Εθνικής Άμυνας. Εξελέγη για δεύτερη φορά στις δημοτικές εκλογές του 1925 και επανεξελέγη σε αυτές του του 1929 ενώ διετέλεσε δήμαρχος και για ένα μικρό χρονικό διάστημα κατά το έτος 1934. Κατά τη διάρκεια της θητείας του ίδρυσε δημοτικό ωδείο, δημοτική βιβλιοθήκη και μουσείο, ολοκλήρωσε τα έργα της ύδρευσης, του ηλεκτροφωτισμού της πόλης, των σφαγείων και της νέας αγοράς, εξασφάλισε τα απαραίτητα κονδύλια για την κατασκευή διδακτηρίων ενώ παραχώρησε έκταση δεκαπέντε (15) στρεμμάτων για την ανέγερση του Σταδίου Αλκαζάρ."Πώς ο Σάπκας αναγκάστηκε να γίνει αντιβενιζελικός", από την εφημερίδα eleftheria.grΔήμαρχοι Λάρισας, από τη ιστοσελίδα culture.larissa-dimos.gr

Υπήρξε υποψήφιος βουλευτής στις εκλογές του Νοεμβρίου 1910 και του 1912 χωρίς όμως επιτυχία. Εξελέγη βουλευτής Λάρισας στις εκλογές του 1920 και επανεξελέγη σε αυτές του 1936 με την υποστήριξη του Λαϊκού Κόμματος.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822–1935, Αθήνα 1986, σελ. 274 – 275

Ήταν παντρεμένος με την Ίουλία Λογιωτάτου, κόρη του Αχιλλέα Λογιωτάτου, και είχαν αποκτήσει δύο παιδιά την Αλκμήνη και τον Αλέκο.Οι απαρχές του δημοτικού ωδείου Λάρισας, από την ιστοσελίδα larissanet.gr
 Παραπομπές 

Κατηγορία:Βουλευτές Λάρισας
Κατηγορία:Δήμαρχοι Λαρισαίων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Μακεδόνες